وینا ٹنڈن

وینا ٹنڈن ایک بھارتی ماہر طفیلیات، ماہرتعلیم اور نیشنل اکیڈمی آف سائنسیز، انڈیا بایوٹیک پارک، لکھنؤ میں ایک سینئر سائنس دان ہیں۔ وہ نارتھ ایسٹرن ہل یونیورسٹی میں حیوانیات کی سابق پروفیسر ہیں اور نارتھ ایسٹ انڈیا ہیلمنتھ پیراسائٹ انفارمیشن ڈاٹابیس میں چیف انویسٹی گیٹر ہیں۔ ان کو ان کیڑوں سے منتقل معتدی امراض پر تحقیق کے لیے جانا جانا ہے جو کھانے کے لیے کارآمد جانوروں کو متاثر کرتے ہیں۔ وہ دو کتابوں کی مصنفہ ہیں اور طفیلیات پر ان کافی مضامین ہیں۔ حکومت ہند نے سائنس میں شراکت کے لیے انہیں ملک کے چوتھے سب سے اعلی شہری اعزاز پدم شری، سے 2016ء میں نوازا۔

سوانح 
وینا ٹنڈن کی پیدائش 7 ستمبر 1949ء میں كاشي پور، بھارتی ریاست اتراکھنڈ میں ہوئی۔ چنڈی گڑھ سے 1967ء میں جامعہ پنجاب سے حیوانیات میں گریجویشن کے بعد (بی ایس سی-آنرز) انہوں نے 1968ء میں ماسٹر کی ڈگری (ایم ایس سی) مکمل کی اور بعد میں اسی ادارے سے (پی ایچ ڈی) کی ڈگری کی۔ انہوں نے اپنی پوسٹ ڈاکٹریٹ کی تحقیق یونیورسٹی آف کیلی فورنیا، اروین کے سالماتی حیاتیات اور حیاتیاتی کیمیا محکمہ سے 1978-79 کے دوران کیا۔ ان کی تحقیق کا موضوع شراب کے دماغ اور جگر کی نسوں پر ہونے والے منفی اثرات پر تھا۔ انہوں نے اپنے کیریئر کا آغاز ہماچل یونیورسٹی میں ایک اسسٹنٹ پروفیسر کے طور پر کیا، مگر بعد میں وہ نارتھ ایسٹرن ہل یونیورسٹی، شیلانگ کے شعبہ حیوانیات میں ایک اسسٹنٹ پروفیسر کے طور پر کام کیا جہاں انہوں نے ریٹائرمنٹ تک ایک پروفیسر کا رتبہ حاصل کیا تھا۔ ریٹائرمنٹ کے بعد، وہ بایوٹیک پارک، لکھنؤ میں سینئر سائنس دان ہیں۔

اعزازات 
قومی سائنس اکیڈمی، بھارت نے ٹنڈن کو ایک فیلو کے طور پر 1998ء میں منتخب کیا۔ وہ 2005ء میں انڈین سوسائٹی فار پیراسیٹالوجی کی منتخب فیلو بنی۔ حکومت ہند نے 2016 میں انہیں پدم شری سے نوازا۔

مزید دیکھیے 
 پرمود ٹنڈن

حوالہ جات 

1949ء کی پیدائشیں
اتراکھنڈ کی خواتین سائنس دان
اتراکھنڈ کے سائنس دان
بقید حیات شخصیات

بیسویں صدی کے بھارتی سائنس دان
بیسویں صدی کے بھارتی ماہرین حیاتیات
سائنس و انجینئری میں پدم شری وصول کنندگان
بیسویں صدی کی بھارتی خواتین سائنس دان
بھارتی ماہر طفیلیات
ویکی ڈیٹا سے مطابقت رکھنے والی مختصر تفصیل